तेजप्रताप यादव बोले- 'दोनों भाइयों की जोड़ी पर सवाल उठाने वाले को धर के चीर देंगे'  
तेजप्रताप यादव ने दिया बयान
अपने आलोचकों पर किया हमला
उनका बयान हो रहा है वायरल
Tej Pratap Yadav:Social media mein bhi Krishna-Arjun jodi ko lekar tarah tarah ki baatein kar rahe hain ki ab daal nhi gal raha hai,alag ho gaye....dhar ke cheer denge. Jo Tej aur Tejashwi aur jo Krishna aur Arjun ke beech aayega uske upar Sudarshan Chakra chalega Shri Krishna ka pic.twitter.com/4WLepDG8B7

बिहार के पूर्व स्वास्थ्य मंत्री तेजप्रताप यादव (Tej Pratap Yadav) ने कहा: "सोशल मीडिया में भी कृष्ण-अर्जुन जोड़ी को लेकर तरह-तरह की बातें कर रहे हैं कि अब दाल नहीं गल रही है, अलग हो गए...धर के चीर देंगे. जो तेज और तेजस्वी और जो  कृष्णा और अर्जुन के बीच आएगा उसके ऊपर सुदर्शन चक्र चलेगा श्री कृष्णा का." तेजप्रताप यादव ने इस तरह से तेजस्वी यादव का जिक्र करते हुए अपने आलोचकों पर हमला बोला है. यह पहला मौका नहीं है जब तेज प्रताप यादव ने ऐसा बयान दिया है. इससे पहले भी वो इस तरह के विवादित बयान देते आए हैं.
इससे पहले तेजप्रताप यादव (Tej Pratap Yadav) ने मुजफ्फरपुर में चमकी बुखार से हो हुई बच्चों की मौत को लेकर बिहार के मुख्यमंत्री नीतीश कुमार पर निशाना साधा था. उन्होंने कहा था कि नीतीश बाबू हम राजनीति बाद में कर लेंगे अभी इन मासूमों की जिंदगी ज्यादा जरूरी है. कुछ भी कीजिए इन बच्चों को बचा लीजिए. बिहार में इंसेफ्लाइटिस सिंड्रोम' से 100 से अधिक बच्चों की मौत हो चुकी है. तेजप्रताप यादव ने ट्वीट किया था: "सुशासन बाबू, माना कि ये 5-10 वर्ष के मासूम बच्चे किसी दल के वोटर नहीं हैं लेकिन क्या इन सैकड़ो मासूमों की जान आपके सुशासन की जिम्मेदारी नहीं हैं? नीतीश बाबू हम राजनीति बाद में कर लेंगे अभी इन मासूमों की जिंदगी ज्यादा जरूरी है. कुछ भी कीजिए इन बच्चों को बचा लीजिए."